Председателствали: заместник-председателят Йордан Школа герски и заместник-председателят Кадир Кадир\nПРЕДСЕДАТЕЛ ЙОРДАН ШКОЛАГЕРСКИ (звъни): Има необходимия кворум. Откривам днешното заседание на Народното събрание.\nНай-напред да ви доведа до знанието, уважаеми госпожи и господа народни представители, заявлението на госпожа Велислава Милкова Гюрова, с което уведомява, че напуска Парламентарната група на Нов съюз за демокрация.\nЗаповядайте, професор Кюранов.\nЧАВДАР КЮРАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "СТефан Стамболов" и СДПД "Ера-3"): Уважаеми господин председателстващ, колеги, госпожи и господа! Има дати, които винаги трябва да помним, независимо от това дали е кръгла годишнината или не. Девети юни 1923 г. е ден, в който антиконституционен преврат зверски уби министър-председателя на България, един от най-големите нейни държавници Александър Стамболийски, уби и хвърли в затворите десетки и стотици дейци на Земеделския съюз и комунистическата партия, ден, в който беше свалено със заговор законно избраното демократично правителство с огромен народен вот, в който бе прекратена дейността на законно избраното само преди месец Народно събрание, в който бе потъпкана волята на стотици хиляди избиратели, в който беше убита демокрацията в България.\nДевети юни беше плод на исторически престъпления и исторически грешки. Престъпленията бяха на така наречения "Народен блок" и Военната лига, а зад тях стоеше монархът.\nТози преврат тласна България по пътя на кървавата диктатура и в края на краищата доведе до авторитарния личен режим. Девети юни трайно подрони демократичните устои на българското НЧ/ЙА 71.1 общество и българската държава. Огромната е вината на тези, които го извършиха. Но грешки направиха едва ли не всички партии. Грешка беше, наред с други, политиката на БЗНС за съсловна власт, но тази грешка в никаква степен не оправдава преврата. Грешка беше линията на неутралитет спрямо превратаджийте, която възприе Социалдемократическата партия. Голяма грешка беше неутралитетът на Българската комунистическа партия, която в този тежък час не подкрепи Земеделеския съюз, въпреки че на редица места комунистите се вдигнаха да бранят законната власт и загиваха заедно с земеделците. Голяма грешка! Защото ако не беше тя, престъпния преврат не би успял. Това бяха грешки срещу демокрацията.\nОт преврата на 9 юни започна спиралата на насилието в България и оттогава се редуваха насилие и беззаконие отгоре и реакция срещу насилието отдолу. Започнаха братоубийствените борби на българския народ. Не трябва да позволим това да се повтори! Тази спирала трябва да бъде пресечена за България и такъв е смисълът на демокрацията сега.\nНе мисля, че днешната ситуация у нас наподобява навечерието на деветоюнския преврат, но съзнателно водената кампания срещу парламента вече повече от две години, на която се поддадоха всички партии - и парламентарни, и извън парламентарни - може да породи превратаджийски надежди и авторитарни изкушения.\nЗатова не трябва да забравяме девети юни! Нека всички станем и почетем паметта на тези, които загинаха тогава. ( Депутатите стават прави в едноминутно мълчание) Благодаря ви!\nПРЕДСЕДАТЕЛ ЙОРДАН ШКОЛАГЕРСКИ: Съобщения за парламентарния контрол на 10 юни: на 10 юни 1994 г. следва да се отговори на следните актуални питания и въпроси.\n1. Министърът на териториалното развитие и строителство Христо Тотев ще отговори на актуални въпроси на Елка Константинова, Емил Капудалиев, Маньо Манев и на питане на народния представител Е лка Константинова.\n2. Министърът на вътрешните работи Виктор Михайлов следва да отговори на актуални въпроси на народните представители Едвин Сугарев, Елена Поптодорова, Павел Шопов, Лъчезар Тошев и на питане на народния представител Тошо Пейков.\n3. Министърът на транспорта Кирил Ерменков следва да отговори на актуални въпроси на народните представители Димитър Куманов и Маньо Манев. 71.2\n4. Министърът на земеделието Георги Танев следва да отговори на актуален въпрос на народния представител Милко Енчев и на питане на народните представители Тошо Пейков и Стоян Райчевски.\n5. Министърът на културата Ивайло Знеполски следва да отговори на актуални въпроси на народните представители Елка Константинова, Емил Капудалиев и на питане на народните представители Иван Тосев и Невен Пенев.\nВ заседанието утре не могат да участват: министър Валентин Карабашев - поради отпуск; министър Румен Биков - поради служебна ангажираност ( командировка зад граница); министрите Станислав Даскалов, Валентин Босевски, Стоян Александров и Евгений Матинчев - поради отсъствие от страната.\nПостъпило е искане от народния представител Михаил Неделчев, председател на Комисията по радио и телевизия,: "Подновявам единодушно приетото предложение на народните представители от постоянната Комисия по радио и телевизия за включване в дневния ред на пленарното заседание проект за решение за промяна в Правилника за организация и дейността на Народното събрание". Не поставям на гласуване това предложение. Вие добре знаете, че предложенията за промяна на правилника вървят комплектно.\nВторото искане за промяна в дневния ред е подписано от Пламен Денчев - на основание чл. 37, ал. 3 се предлага днес, на 9 юни, четвъртък, да бъде включен като точка втора законопроект за ратифициране на Виенската конвенция за гражданска отговорност за ядрени вреди, съвместен протокол и прилагане на Виенската конвенция и Парижката конвенция.\nТочка трета да бъде проектът за решение за даване гаранции за снемане от отговорност от възникване на ядрени повреди.\nПри направената справка в правния отдел:\nПо отношение на решението имаме становища от всички комисии, но по отношение на конвенцията, която се ратифицира със закон, липсва решение на Законодателната комисия, поради което не мога да го поставя на гласуване.\nИскам да ви уведомя още един път: постъпило е предложение за създаване на анкетна комисия, която да провери и оцени действията на Комитета по туризма и Съвета на директорите на "Слънчев бряг" по обезпечаване на нормалното протичане на курортния сезон 71.3 през 1994 година. Представено е само решението, без молба за включване в дневния ред, регистрирана по съответния ред на правилника, поради което и това предложение остава встрани.\nМного ви моля, тъй като при разглеждането на закона ... Един момент, господин Денчев, понеже в Закона за изменение и допълнение на Закона за преобразуване и приватизация на държавните и общински предприятия има текстове, засягащи пряко Министерството на външните работи, моля ви да гласувате решение, с което да бъде допуснат заместник-министърът на финансите господин Бисер Славков за участие в залата.\nМоля ви, режим на гласуване. Гласувайте това предложение.\nДокато гласувате това предложение, аз се обръщам към вас със следната молба: що се отнася до Закона за ратифициране на конвенцията, един изключително важен въпрос, отнасящ се до контактите на нашата страна с външните инвеститори и банки и ако ние не ратифицираме в най-скоро време конвенцията, ние ще бъдем изключени от възможността да получим средства така необходими за поддържане на безопасността и за провеждане на ремонтни работи с оглед безопасността в действащата атомна централа. Затова се обръщам с настойчива молба към комисиите, които не са дали отговор - аз ще ви уведомя кои трябва да бъдат те Комисията по околната среда, Комисията по бюджета и финансите, които в най-скоро време да дадат своите становища, тъй като се касае по отношение на законопроект. Ако комисиите до сряда не представят своите становища, за да може Законодателната комисия да мине разглеждането на законопроекта за конвенцията, в сряда ще се внесе в Председателския съвет служебно свикване на комисиите с единствена точка, именно разглеждане на становището по тази конвенция.\nГласуваме, за да бъде допуснат Бисер Славков. Две минути и тринадесет секунди - много ви моля, активизирайте се в гласуването.\nГласували общо 126 народни представители. От тях 123 за, няма против, 3 въздържали се.\nПоканете господин Бисер Славков ...\nНародният представител Димитър Георгиев сигнализира, че няма карта и е "за", следователно гласувалите са 127 - за 124, няма против, 3 въздържали се.\nПриема се предложението. Моля, поканете господин Бисер 71.4 Славков да влезе в залата.\nМоля докладчикът господин Харизанов, заповядайте.\nОбръщам внимание: моля, от Законодателната комисия да присъстват в залата с оглед оказване на помощ и записване на текстовете и предложенията.\nБяхме стигнали - приехме изменението на алинея втора на – 6 и беше предложена алинея трета, която обсъдихме и остана да гласуваме. 71.5\nДОКЛАДЧИК ПЕТЪР ХАРИЗАНОВ: Предложението е следното: да има алинея 3 и алинея 4:\n"Ал. 3. Лицата по чл. 10б, чл. 10в, чл. 15, ал. 2 и чл. 24, ал. 5 от Закона за собствеността и ползването на земеделските земи имат право да бъдат обезщетени чрез инвестиционни бонове.\nАл. 4. Заявленията за обезщетяване се подават по определен от Министерския съвет ред в срок от четири месеца от влизането на закона в сила".\nТова е предложението.\nПРЕДСЕДАТЕЛ ЙОРДАН ШКОЛАГЕРСКИ: Това беше предложението на господин Ангел Димов.\nДОКЛАДЧИК ПЕТЪР ХАРИЗАНОВ: Това е предложението, с което господин Ангел Димов се е занимавал и Комисията по земеделие и са стигнали до тази идея.\nПРЕДСЕДАТЕЛ ЙОРДАН ШКОЛАГЕРСКИ: Има думата народният представител Маньо Манев.\nМАНЬО МАНЕВ (ПС на БСП, БЛП, ОПТ, ПХЖД, ХРП, СМС, ФБСМ,  НЛП "Стефан Стамболов" и СДПД "Ера-3"): Уважаеми господин председателю, уважаеми колеги, действително днес Комисията по земеделие разгледа този въпрос и взе с почти пълно единодушие решение да постави на вашето внимание тези две нови алинеи, с които по същество се решават поредица от проблеми, които не намираха разрешение в сега действащия Закон за собствеността и ползването на земеделските земи. По същество, ако вие приемете тези две алинеи, ще се получи едно справедливо решение на проблемите на онези собственици, чиито земи са послужили за провеждане на мероприятия, които не позволяват възстановяването на собствеността. (Част от депутатите на СДС влизат в залата, шум и реплики в блока на БСП.)\nПРЕДСЕДАТЕЛ ЙОРДАН ШКОЛАГЕРСКИ: Моля ви! Моля ви! (Единични ръкопляскания в блока на БСП)\nМАНЬО МАНЕВ: Отново искам да повторя. По същество с тези две алинеи се създават изключително благоприятни възможности да бъдат разрешени сложните проблеми на онези собственици, чиито земи послужиха за строителство на мероприятия от рода ВТ/ВЙ 72.1 на язовири, пътища, а също така които послужиха за изграждането, съответно в границите на дадените градове, на жилища, за обезщетение на граждани, чиито земи са послужили като средство за погасяване на държавни дългове, а също така собственици, чиито земи са предоставени на научни институти, на военни поделения, тоест, за нуждите на Министерство на отбраната.\nВ току-що прочетения текст аз моля да се направи една малка поправка, която се налага, за да се получи пълно обхващане на всички тези, за които споменах.\nПредлагам текстът да бъде в следния вид. Моля, слушайте внимателно.\n"Ал. 3. Лицата по чл. 10б, чл. 10в, чл. 15, ал. 2 и чл. 24, ал. 5 от Закона за собствеността и ползването на земеделски земи и по чл. 3, ал. 3 от Закона за възстановяване на собствеността върху  одържавени недвижими имоти, имат право да бъдат обезщетени чрез инвестиционни бонове".\nТова е по ал. 3. Алинея 4.\nПРЕДСЕДАТЕЛ ЙОРДАН ШКОЛАГЕРСКИ: Извинете, а за тракийските граждани?\nМАНЬО МАНЕВ: Те влизат в чл. 10в. Фактически гражданите, чиито земи за послужили за обезщетяване на дълг от Тракия, а също така и от Добруджа, влизат в чл. 10в.\nИ алинея 4.\n"Заявленията за обезщетяване се подават по ред, определен от Министерския съвет, в четиримесечен срок от влизането в сила на този закон или от датата на съдебното решение за установяване правото на собственост".\nТази добавка "или от датата на съдебното решение за установяване правото на собственост" е необходима, защото в момента има процедура на много от тези, земите на които са послужили са  посочените мероприятия, в рамките на  съдебната власт за установяване на правото им върху собствеността. Това е.\nДОКЛАДЧИК ПЕТЪР ХАРИЗАНОВ: Аз искам да възразя срещу последното предложение, тъй като добре обясних на господин Манев, че програмата за масова приватизация се провежда в точно определени срокове. Този срок, в който боновете са валидни, в който те се получават и регистрират, ще бъде може би в продължение на един месец. Или с други думи, само в продължение на този един 72.2 месец тези хора могат да получат такива бонове. Никакви съдебни  решения и други, които могат да продължат след този срок, вече  нямат никаква стойност.\nКакви бонове ще получат, когато програмата е приключила? Това е невъзможен текст, господин Манев.\nМАНЬО МАНЕВ: Аз благодаря за направената бележка. Нашето желание беше действително да се даде едно докрай справедливо разрешение за гражданите, чиито земи са послужили за посочените мероприятия, но ако действително срокът, в който се движи даването на инвестиционните бонове в рамките на това, оттеглям своето предложение във втората му част.\nПРЕДСЕДАТЕЛ ЙОРДАН ШКОЛАГЕРСКИ: Тоест тези, които имат своите установени права, могат да ги предявят и да получат обезщетение. Добре.\nГосподин Харизанов, докладвайте.\nДОКЛАДЧИК ПЕТЪР ХАРИЗАНОВ: Да прочета ли още веднъж текста?\nПРЕДСЕДАТЕЛ ЙОРДАН ШКОЛАГЕРСКИ: Да, разбира се.\nДОКЛАДЧИК ПЕТЪР ХАРИЗАНОВ: Значи предлага се следното, дами и господа:\n"Ал. 3. Лицата по чл. 10б, чл. 10в, чл. 15, ал. 2 и чл. 24, ал. 5 от Закона за собствеността и ползването на земеделските земи и по чл. 3, ал. 3 от Закона за възстановяване собствеността върху одържавени недвижими имоти имат право да бъдат обезщетени чрез инвестиционни бонове.\nАл. 4. Заявленията за обезщетяване се подават по ред, определен от Министерския съвет, в четиримесечен срок от влизането в сила на този закон".\nТова е тази алинея.\nПРЕДСЕДАТЕЛ ЙОРДАН ШКОЛАГЕРСКИ: Това е предложението. Не виждам желаещи за изказване. Моля, режим на гласуване, гласуваме това предложение.\nОт общо гласували 131 народни представители, за 109, против 12, въздържат се 10. (Единични ръкопляскания в блока на БСП)\nПриема се предложението. 72.3\nПоставям на гласуване целия – 36 от проектозакона за изменение и допълнение на – 6 от преходните и заключителните разпоредби на закона. Гласуваме изменението на ал. 2 и двете алинеи, които приехме сега. Моля, режим на гласуване.\nПРЕДСЕДАТЕЛ КАДИР КАДИР: От общо гласували 121, за 112, против 3, 6 се въздържат.\nИмате думата, господин Юруков.\nСТОЙЧО ШАПАТОВ (от място): Регистриран ли е?\nПРЕДСЕДАТЕЛ КАДИР КАДИР: Трима души от СДС са гласували против. Той е от Парламентарната група на СДС. Имате думата, господин Юруков, за обяснение на отрицателен вот.\nЕМИЛ ЮРУКОВ (СДС): Уважаеми господин председателю, уважаеми колеги, гласувах против този текст, тъй като това е текст, който няма да намери приложение поне още три-четири години, така както върви процесът на връщане на земята.\nВие гласувахте един текст, с който чисто демагогски заблудихте българския народ. Хората, които имат застроени земи, не могат да получат никакви приватизационни бонове. Дори и да получат, след три-четири години, когато получат собствеността си, те ще изгубят своята стойност, защото, както върви процесът, 25 на сто са върнати земите. Докато дойде време тези бонове наистина реално да бъдат получени за реалната земя, върху която са застроени, било сгради, било язовири, те ще бъдат обезценени до нула.\nТака че, мисля, направихте поредната демагогия пред българския народ и вярвам, че този текст няма да бъде приложен, дори и след две-три години.\nПреминаваме към следващия параграф. 72.4\tДОКЛАДЧИК ПЕТЪР ХАРИЗАНОВ: Има предложение от народния представител Маньо Манев за създаване на нов – 6а със следния текст.\nПРЕДСЕДАТЕЛ КАДИР КАДИР: От кого е предложението?\nДОКЛАДЧИК ПЕТЪР ХАРИЗАНОВ: Предложението е дадено в писмен вид тук при мен, но няма дата.\nПРЕДСЕДАТЕЛ КАДИР КАДИР: Не е от днес?\nДОКЛАДЧИК ПЕТЪР ХАРИЗАНОВ: Не е.\nПараграф 6а. Когато се приватизират, господин Манев, чувате ли ме, това е Вашето предложение? Когато се приватизират предприятия, в които съдружници са кооперации, кооперациите получават 10 на сто отстъпка от цената на закупените от тях дялове.\nПРЕДСЕДАТЕЛ КАДИР КАДИР: Комисията не възприема този текст, така ли?\nДОКЛАДЧИК ПЕТЪР ХАРИЗАНОВ: Няма възражения срещу този текст.\nПРЕДСЕДАТЕЛ КАДИР КАДИР: Имате думата, господин Манев.\nМАНЬО МАНЕВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Аз се обръщам към колегите с молба този текст да бъде подкрепен по следните съображения.\nПРЕДСЕДАТЕЛ КАДИР КАДИР: Никой не го знае текста.\nМАНЬО МАНЕВ: Този текст е предоставен на комисията преди един месец. За съжаление не зная защо не е попаднал. Това вече не е моя вина, но текстът е даден преди месец на комисията. И идеята е, от вас зависи дали ще подкрепите това нещо, да се даде възможност на онези кооперации, обектите на които или по- точно сгради или съоръжения, които са били иззети по линията на национализацията, те да добият сега възможността с предимство да изкупят обектите, които ще бъдат съответно предвидени за приватизация с една минимална отстъпка от 10 на сто.\nАз смятам, че на фона на това, което се направи, изключително благоприятните условия за изкупуване от страна на работниците един такъв малък жест би бил само положително и при това заслужено, предвид на това, че тези предприятия години наред са били в основата на изграждането на нашата хранително-вкусова промишленост. СМ/КТ 73.1\nПРЕДСЕДАТЕЛ КАДИР КАДИР: Господин Харизанов, ще вземете ли отношение по предложенията на господин Манев?\nМАНЬО МАНЕВ: Аз предлагам да го гласуваме.\nПРЕДСЕДАТЕЛ КАДИР КАДИР: Други желаещи по този текст да се изказват? - Няма.\nМоля, режим на гласуване. Гласуваме предложението на господин Маньо Манев. Прочетен е текстът. Чухте го всички. Моля да гласуват всички народни представители.\nОт общо гласували 129 народни представители, за това предложение 45, против 6, 78 се въздържат. Отклонява се предложението на народния представител Маньо Манев.\nПараграф 37. Досегашният текст на – 7 от Преходните и заключителни разпоредби става ал.1. Създават се нови алинеи 2 и 3.\nАл.2. "Договорите за наем или аренда не могат да се прекратяват по искане на наемодателя в периода от подаване на предложението за приватизация от лицата по чл.31, ал.1, т.2 до сключване на приватизационната сделка или до окончателното произнасяне по жалбите по чл.35в и чл.35г".\nАл.3. "В периода по предходната алинея наемът постъпва във фонда по чл.6, ал.1, т.4 или във фонда по чл.6, ал.2, т.3. Натрупаната по този ред сума се приспада от цената при сключване на приватизационната сделка".\nТук има две предложения. Едното е редакционно. То е такова.\n"С натрупаната по този ред сума се намалява цената на обекта при сключване на приватизационната сделка".\nДругото предложение е на господин Костя Караиванов, който предлага ал.3 да отпадне. Караиванов - ал.3 да отпадне.\nПРЕДСЕДАТЕЛ КАДИР КАДИР: Госпожа Ана Миленкова, имате думата. За отпадане на ал.3.\nАНА МИЛЕНКОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Поддържам предложението за отпадане на ал.3. Ще се мотивирам защо. Тук става въпрос 73.2 за определяне къде трябва да отидат суми, които поначало принадлежат на наемодателя, който трябва да получи наемната цена, които са за заплащане на тази наемна цена, която е от периода до сключване на приватизационната сделка.\nИзобщо е безсмислено да определяме, че те отиват във фондовете, които са по приватизацията, а не се получават от собственика на този имот, след това става някакво приспадане от приватизационната цена.\nПросто тази игра е безсмислена, затова предлагам да гласуваме отпадането на така предложената ал.3.\nПРЕДСЕДАТЕЛ КАДИР КАДИР: Други желаещи да се изкажат? - Няма.\nИмате думата, господин Харизанов.\nДОКЛАДЧИК ПЕТЪР ХАРИЗАНОВ: Това, което госпожа Миленкова нарича безсмислена игра, се нарича "лизинг", госпожа Миленкова. Общо взето, т.е. изкупуване чрез наем. Тук се прилага една такава подобна техника, с оглед да не се дава възможност на наемодателя чрез дълги обжалвания, многократни да измести приватизацията с години.\nРазбира се, ако тази сделка не се реализира по-специално тези, които са общински имоти и в единия, и в другия случай средствата отиват в общината. Те не отиват на друго място. Това е моето предложение.\nПРЕДСЕДАТЕЛ КАДИР КАДИР: Гласуваме първо за отпадането на ал.3 предложението на госпожа Ана Миленкова.\nМоля, режим на гласуване. Гласуваме за отпадането на ал.3, – 37.\nОт общо гласували 126 народни представители, за 110, против 7, 9 се въздържат.\nПриема се за отпадането на ал.3, предложението на госпожа Миленкова.\nГласуваме – 37 с двете му алинеи, като ал.3 отпадна като текст.\nОт общо гласували 124 народни представители, за текста 114, против 3, 7 се въздържат.\nПриема се – 37. Следващият параграф, господин Харизанов. 73.3\nДОКЛАДЧИК ПЕТЪР ХАРИЗАНОВ: Параграф 38. В – 8 от Преходните и заключителните разпоредби след думата "имущество" се добавя "както и договорите за гражданско дружество".\nПРЕДСЕДАТЕЛ КАДИР КАДИР: Моля, режим на гласуване! Гласуваме – 38.\nРезултатът: от общо гласували 132 народни представители, 117 са гласували за, 10 против, 5 се въздържат.\nПриема се текста на – 38.\nДОКЛАДЧИК ПЕТЪР ХАРИЗАНОВ: Параграф 39. Създава се нов – 8а:\n"– 8а. Имуществото, придобито по реда на този закон, не може да се продава или дава под наем извън страната в продължение на пет години от придобиването му".\nИма предложение от господин Костя Караиванов този параграф да отпадне.\nПРЕДСЕДАТЕЛ КАДИР КАДИР: Господин Караиванов, моля Ви да изложите съображенията.\nКОСТЯ КАРАИВАНОВ (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Уважаеми господин председател, уважаеми дами и господа народни представители! Аз разбирам съображенията, които са продиктували внасянето на такъв текст. А те са да не се изнася от страната имущество, което е придобито по реда на приватизацията или с някакви сделки и което е годно да бъде употребено в страната. Да не се изнася по заобиколни начини извън страната. Само че това не може да стане по начина, който се предвижда тук в този закон.\nАко се приеме този текст, това означава да се даде един двойнствен режим от една страна за имущество, придобито по реда на Закона за приватизацията и за останалото имущество. Ще излезе, че не може да се продава извън страната имущество, придобито по този закон. Ако същото това имущество е купено от едно държавно предприятие, то ще може да се изнася. Тези държавни предприятия могат да бъдат не едно, могат да бъдат десет предприятия. В рамките на  тези 5%, които и досега се разрешават на предприятията да се разпореждат те с дълготрайните си активи, и една фирма, която иска да реализира подобна сделка, би могла да го направи и по този ред. ББ/ЗТ 74.1\nАз мисля, че е недопустимо да се създава този двойнствен режим и че единственият начин, по който може да се ограничава по някакъв начин изнасянето извън страната на определени имущества, това би могло да стане само с ограничения във външнотърговския режим, не и с ограничения в Закона за приватизацията.\nАко този текст се приеме, той е толкова широк, че например, една продукция, готова за износ в едно приватизирано предприятие, този, който го приватизира, няма да може след това да изнесе продукцията. Изобщо никакви, дори и стари съоръжения, за които не може да се намери пазар в страната, а които могат да се реализират в чужбина - извън страната, няма да могат да се изнесат, предприятията ще търпят загуби само на основата на този текст.\nАз възприемам идеята на текста, но това трябва да стане чрез външнотърговски режим, а не в този закон.\nЗатова ви призовавам да гласувате против този текст.\nПРЕДСЕДАТЕЛ КАДИР КАДИР: Да отпадне текста?\nМоля, други желаещи?\nГосподин Харизанов, Вие ще вземете ли отношение?\nДОКЛАДЧИК ПЕТЪР ХАРИЗАНОВ: Ще взема отношение. Този текст аз ви го предлагах и в предишния Закон за приватизацията. Той не се прие. Не си спомням мотивите, може да са били подобни. Но в резултат на това се изнесоха доста машини от България. А машините са работни места, уважаеми колеги! За тези безработни шансът да се върнат на работа са машините. Ако няма машини, ще трябват инвестиции. Инвестиции няма.\nТака че да се изнасят машини, които са годни и да се изнасят под формата на скрап, на отпадъци, както това вече се прави в страната, според мен е престъпление. Ние действително може би по-ефективно ще действаме, ако изменим някакъв външнотърговски режим. Но това едва ли можем да го направим толкова лесно. Аз ви предлагам този начин. Може би той не е съвършен, но ще свърши някаква работа. Докато другото ще позволи от България да се изнасят машини така, както се изнесоха цветните метали, неръждаемите стомани и много други неща, натрупани с години. 74.2\nПРЕДСЕДАТЕЛ КАДИР КАДИР: Има думата министърът на промишлеността господин Биков.\nМИНИСТЪР РУМЕН БИКОВ: Уважаеми господа народни представители! Аз също разбирам мотивите на вносителя, но бих подкрепил предложението на господин Караиванов, тъй като част от поставените въпроси, биха могли да бъдат разрешени с текста, който се предлага в – 14 от преходните и заключителни разпоредби, на който ал.5 има следното съдържание:\n"При изкупуване на производствени предприятия или обособени техни части по реда на чл.35 органът по чл.3 може да включи в договора за продажба условия за запазване на производственото предназначение на обекта, както и броя на работните места за срока по чл.35е, ал.2.".\nТоест тази възможност съществува и досега по другия ред, тъй като в конкурсните условия и впоследствие сключения договор за продажба конкретно се указват условията за запазване на производството, ако това се налага или пък на работните места, като това цели една защитна социална клауза.\nАз смятам, че приемайки ал.5 на новия – 14, имайки предвид това, което казах, въпросът за мен е решен. Така че аз подкрепям предложението на господин Караиванов да отпадне целият текст.\nПРЕДСЕДАТЕЛ КАДИР КАДИР: Чухте ли всички?\nМоля, режим на гласуване. Гласуваме предложението на господин Караиванов за отпадане на – 39.\nРезултатът: от общо гласували 133 народни представители, 82 са гласували за, 15 против, 36 се въздържат.\nПриема се предложението на господин Караиванов.\nПараграф 39 отпада.\nИма думата проф. Вълканов.\nВЕЛКО ВЪЛКАНОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Намирам, че допуснахме грешка. Този режим, при който се приватизират имуществата, е изграден върху основата на определени преференции, насочени към това да се запази това имущество за страната и за хората, които 74.3 работят с това имущество. Сега с отпадането на тази разпоредба ние го поставяме изцяло при общия режим. С това нарушаваме интересите, заради които този режим на приватизация беше създаден. И аз намирам, че имаме основание да поискаме отново да се гласува, защото ми се струва, че смисълът на тази разпоредба не беше разбран добре.\nМоля, режим на гласуване! Прегласуваме предложението на господин Костя Караиванов за отпадане на – 39.\nИма предложение да отпадне – 39. Отпадането се поддържа от министъра на промишлеността.\nМоля, режим на гласуване. Прегласуваме!\nРезултатът: от общо гласували 133 народни представители, 44 са гласували за, 27 против, 62 се въздържат.\nОтхвърля се предложението на господин Караиванов за отпадането на – 39. 74.4\tДОКЛАДЧИК ПЕТЪР ХАРИЗАНОВ: Параграф 41.\nВ параграф 10 се правят следните изменения.\nПърво. Алинея 2 се изменя, както следва.\n"Ал. 2. Юридически лица с 50 и повече процента държавно или общинско участие не могат без съгласието на органа по чл. 3 да сключват сделки, с които се извършва разпореждане или отстъпване право на ползване върху дълготрайни материални и нематериални активи, чиято обща стойност за текущата година надхвърля 5 на сто от общата балансова стойност на дълготрайните активи към 31 декември на предходната година.\nСделки с дълготрайните финансови активи могат да се сключат само с разрешение на органа по чл. 3."\nТочка 2. Създава се нова алинея 3.\n"Ал. 3. Приходите от продажба  на дълготрайни активи, чиято стойност надвишава 5 на сто от балансовата стойност на дълготрайните активи, се разпределят по реда на чл. 6."\nТук има предложение от господин Караиванов. Да отпадне ал. 3, предлага той.\nПРЕДСЕДАТЕЛ КАДИР КАДИР: Господин Караиванов, имате думата.\nКОСТЯ КАРАИВАНОВ (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Моето предложение е, господин председателстващ, уважаеми колеги, предложението ми е да отпадне алинея 3. Гаранцията за това, че няма да има правомерно разпореждане с такива дълготрайни активи е това, че органът по чл. 3 във всички случаи, когато тези активи надвижават повече от 5 на сто от баланса, от миналогодишния баланс, ще дава своето разрешение. Няма никакво основание при положение, че органът по чл. 3, съответният министър е дал такова разрешение, приходите, които се получават от тази продажба, да не отиват в предприятието. А ние знаем какво е финансовото състояние на предприятията сега, да отиват във фонда по приватизацията, а оттам да се използват за структурни промени в икономиката. Това предприятие, при положение, че е продало активите с разрешение на съответния орган,  а следователно и правомерно, би трябвало да се получи прихода и да го използва в стопанската си дейност. СМ/ВЙ 80.1\nПРЕДСЕДАТЕЛ КАДИР КАДИР: Ясно е всичко. Няма други желаещи.\nДОКЛАДЧИК ПЕТЪР ХАРИЗАНОВ: Аз смятам, че господин Караиванов не е прав тъй като тук може да става въпрос за доста големи сделки и те няма да отидат за структурни промени, а просто ще бъдат използвани за заплати на тези предприятия, както и става. По същество става една приватизация и то не в малък размер 5 на сто, а в един по-голям размер. Продават се обособени части, почивни станции, които се използват за поддържане на един малък огън обикновено в ръководствата на тези предприятия. Така че аз ви препоръчвам алинея 3 да си остане така, както е.\nПРЕДСЕДАТЕЛ КАДИР КАДИР: Моля режим на гласуване. Гласуваме предложението  на господин Костя Караиванов за отпадане на алинея 3.\nИма думата министърът.\nОтменете гласуването, много ви моля.\nПЕТЪР ХАРИЗАНОВ: Ако министърът иска да обори предложенията на Министерския съвет...\nПРЕДСЕДАТЕЛ КАДИР КАДИР: Всеки има правото да предлага и се гласува в залата.\nМИНИСТЪР РУМЕН БИКОВ:  Уважаеми дами и господа народни представители! Аз подкрепям предложението на господин Караиванов и бих се мотивирал. Ще се опитам да го направя в по-кратък текст, в смисъл на това, че всяко едно предприятие, било то в добро или лошо финансово състояние, не бива всички да ги отъждествяваме в такива недобросъвестни предприятия, по принцип. Има своите инвестиционни намерения, програми, средства и т.н., които би желало да усвои и да реализира в ново продуктово и технологично обновление.\nПриемайки един такъв текст,  ние го лишаваме от тези средства, на всичко отгоре то някога или в близкото минало е теглило съответните парични ресурси, за които изплаща съответните лихви  и ги обслужва тези заеми.\nТака че ние, принуждавайки постъпленията от тези продажби да отидат по реда на чл. 6, ние оставаме задълженията на предприятието да бъдат обслужвани от него, а приходната част я предоставяме за разпореждане от други фондове, които имат по-общи 80.2 цели. Така че аз предлагам и подкрепям предложението на господин Караиванов.\nПРЕДСЕДАТЕЛ КАДИР КАДИР: Моля гласуваме предложението за отпадането на ал. 3 от текста на – 41.\nКакво ще предлагате Вие?\nМоля режим на гласуване. Гласуваме за отпадането на ал. 3.\nДа отменим ли гласуването? Искал да каже нещо важно професор Стоилов.\nМоля отменете гласуването.\nСТЕФАН СТОИЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Благодаря, господин председател, колеги! Аз ви предлагам, разбирам, че след гласуван текст е доста неудобно, но мотивът, който ще ви изложа, е важен.\nСъгласен съм и предполагам повечето от вас са съгласни тези средства да остават в предприятието, както обясни господин министър Биков. Но да сложим текст, който предвижда, че тези средства могат да бъдат използвани само за инвестиционни цели и да не се превръщат в заплати, едно характерно явление за много от предприятията. Прахосва се обществен продукт, превръща се в заплати, без насреща да има някакво производство или създаване на нови фондове. Така че да претърпи корекция текстът, с включване на фразата: "само за инвестиционни цели".\nПърво ще гласуваме предложението за отпадане. След това, ако текстът остане, ще направим корекцията.\nГосподин Караиванов, имате думата.\nКОСТЯ КАРАИВАНОВ (ПС на БСП, БЛП, ОПТ, ПХЖД, ХРП, СМС,  ФБСМ, НЛП "Стефан Стамболов" и СДПД "Ера-3"): Аз оттеглям отпадането и тогава бих искал дори да предложа редакцията по ал. 3.\n"Приходите от продажба на дълготрайни активи, чиято стойност надвижава 5 на сто от балансовата стойност на дълготрайните  активи,  могат да се използват само за инвестиционни цели."\nПРЕДСЕДАТЕЛ КАДИР КАДИР: Има ли други предложения?\nГласуваме текста така, както е прочетен.\nГосподин Биков, текстът остава, вместо по реда на член 6. 80.3\nДОКЛАДЧИК ПЕТЪР ХАРИЗАНОВ: Приходите от продажбата на дълготрайни активи, чиято стойност надвижава 5 на сто от балансовата стойност на дълготрайните активи, могат да се използват само за инвестиционни цели.\nПРЕДСЕДАТЕЛ КАДИР КАДИР: Но могат и да не се използват.\nДОКЛАДЧИК ПЕТЪР ХАРИЗАНОВ: ... се използват за инвестиционни цели.\nПРЕДСЕДАТЕЛ КАДИР КАДИР: Гласуваме без "могат", "се използват за инвестиционни цели".\nОт общо гласували 122 народни представители, за текста на ал. 3 119, против няма, 3 се въздържат.\nПриема се това предложение на господин Костя Караиванов.\nМоля режим на гласуване, гласуваме целия параграф 41, с приетото вече изменение и допълнение.\nГоспожа Гюрова, и тя ще гласува.\nМоля побързайте с гласуването. Господин Юруков, и той е в залата. Моля да гласуват всички присъстващи в залата.\nОт общо гласували 124 народни представители, за 121, против 1, 2 се въздържат.\nПриема се текстът на параграф 41.\nПреминаваме към следващия параграф. 80.4\nНова ал. 3, която да казва: "Декларация не се подава, когато приватизацията се извършва по реда на чл. 25, ал. 1, точка 5, чл. 31, чл. 35, ал. 1, точка 1 и по чл. 35, ал. 1, точка 2, когато оценката е по-малка от 2 млн. лв." Тоест да не се подават такива декларации тогава, когато сумите, с които се изплащат обекти, са малки, за да не се отрупват контролните органи с огромно количество от явно малки суми - от порядъка на десетки и стотици хиляди левове. Освен това всички тези обекти са на изплащане. Явно е, че за 10 години могат да се придобият тия средства.\nС други думи това, което се предлага тук, е един малък опит да се направи нещо в областта на издирването и борбата с мръсните пари - една конвенция, която ние одобрихме и досега нямаме никакви постижения в тая област. В България просто няма мръсни пари засега. Това е сигурно.\nДругото предложение от господин Николов е следното: в – 9 от преходните и заключителните разпоредби в края на първото изречение точката да се замени със запетая, след която да се добави изречението: "и платените данъци за тях".\nТова е. Ясно ви е смисълът какъв е. На първо четене нещата бяха изложени достатъчно добре.\nПРЕДСЕДАТЕЛ КАДИР КАДИР: Но тези текстове не са приети от комисията, така ли, господин Харизанов?\nДОКЛАДЧИК ПЕТЪР ХАРИЗАНОВ: Това не е приемано от комисията, а е дадено от двама народни представители, след като комисията е взела отношение.\nПРЕДСЕДАТЕЛ КАДИР КАДИР: Допълнително.\nГосподин Орсов, имате думата.\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Господин председател, уважаеми колеги! Аз не бих си позволил да прекъсна доброто гласуване на текста, ако не бях направил едно предложение преди – 9, което вчера госпожа Миленкова е дала на господин Харизанов.\nДОКЛАДЧИК ПЕТЪР ХАРИЗАНОВ: Това е – 9б.\nЗЛАТИМИР ОРСОВ: Параграфът е 8б. Уточняваме. Поради това, както казва господин Харизанов, е станала малка грешка. Случва се, тъй като работата е напрегната. Затова аз ще ви прочета предложението, което имам. Може би е важно да кажа, че ЦМ/КП 76/1. то е съгласувано с Центъра за масова приватизация към Министерския съвет.\nВие си спомняте, уважаеми колеги, че приехме възможността получилите инвестиционните бонове да участват в приватизацията и чрез инвестиционни фондове. Това, което смятам да ви предложа, се отнася именно до инвестиционните фондове. Текстът е следният:\n"Инвестиционните фондове се създават като акционерни дружества или кооперации. Когато гражданите участват в приватизацията чрез инвестиционни фондове, могат да внесат инвестиционните си бонове в тях по номиналната им стойност. До приемането на Закон за инвестиционните фондове Министерският съвет издава наредба, регулираща дейността на инвестиционните фондове, и ги лицензира."\nМоже би са необходими две малки пояснения. Защо предлагаме и кооперации? Известно е, че според Закона за банките и кредитното дело банки могат да бъдат акционерни дружества и кооперации. Вярно е, че инвестиционните фондове не са банки, но тяхната дейност много прилича на управление на фондове, каквото е предвидено в чл. 1, ал. 2 на Закона за банките и кредитното дело. Затова взимаме модел оттам.\nЗащо инвестиционните фондове да се регулират най-напред с наредба? - Известно е, че се работи един законопроект за инвестиционните фондове и той следва да се приеме. Затова и в началото е казано "до приемането на този закон да се издаде наредба"...\nОт Центъра за масова приватизация ни увериха, че те са готови с тази наредба и до приемането на закона, за който с основание предполагат, че ще се забави известно време, предлагат като по-бърз вариант да се приеме наредба и да тръгне дейността, а след месец, два или три, като се приеме този закон, естествено наредбата ще бъде отменена от закона.\nТова е, уважаеми колеги, и ви благодаря за вниманието. Предлагам да подкрепите текста.\nИма думата народният представител Георги Николов от Свищов. 76/2.\nДОКЛАДЧИК ПЕТЪР ХАРИЗАНОВ: Трябва да ви кажа, уважаеми колеги, че това е точно така, както каза господин Орсов. Това е моя грешка, че забравих да прочета тоя текст от – 8б.\nПРЕДСЕДАТЕЛ КАДИР КАДИР: Господин Николов, имате думата като вносител на предложение.\nДОКЛАДЧИК ПЕТЪР ХАРИЗАНОВ: Също става грешка. Той иска да се изкаже по – 9. Сега ще гласуваме – 8б: "Инвестиционните фондове се създават като акционерни дружества или кооперации. Когато гражданите участват в приватизацията чрез инвестиционни бонове, могат да внесат инвестиционните си бонове в тях по номиналната им стойност. До приемането на Закон за инвестиционните фондове Министерският съвет издава наредба, регулираща дейността на инвестиционните фондове и ги лицензира".\nТова предложение е необходимо и напълно приемливо.\nПРЕДСЕДАТЕЛ КАДИР КАДИР: Моля, гласуваме това предложение.\nОт общо гласували 122 народни представители, за 111, против 2, 9 се въздържат.\nПриема се текстът на новия – 8б.\nПреминаваме към следващото предложение.\nДОКЛАДЧИК ПЕТЪР ХАРИЗАНОВ: Преминаваме към – 9. Прочетох ви и двете предложения.\nПРЕДСЕДАТЕЛ КАДИР КАДИР: Сега има за изказване: господин Георги Николов от Свищов и народният представител Петко Гинев след него.\nГЕОРГИ НИКОЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3", Свищов): Уважаеми господин председателю, уважаеми колеги! Мисля, че текстът на сегашния – 9 е достатъчно ясен относно произхода на средствата. С предлаганата от мен добавка в края: декларации за платените данъци за тези средства, нещата се изчистват и вече ние можем да бъдем относително спокойни, че този, който участва в приватизацията, първо е платил своите задължения към държавата, след което да може да участва със средствата си в раздържавяването на тази собственост. Така че, ако господин Гинев се съгласи да дадем такъв компромис, без да усложняваме излишно текстовете, благодарим. 76/3.\nПРЕДСЕДАТЕЛ КАДИР КАДИР: Господин Гинев, имате думата.\nПЕТКО ГИНЕВ (ПСН): Уважаеми господин председател, уважаеми колеги! Ходът на приватизацията до този момент в България навежда на много размисъл. И ако текстът в закона не бъде категоричен, то ще върви скритата приватизация. Доста от приватизационните сделки в страната пропаднаха, защото не е ясно кой купува и с какви средства купува. Дори беше заявено съвсем наскоро от Агенцията за приватизация, че – 9 тях не ги интересува.\nИ аз упорито ви приканвам, ако искате ние да имаме очи пред българския народ и да е ясно как се извършва приватизацията, да се приеме – 9 с докладвания текст от господин Харизанов.\nДОКЛАДЧИК ПЕТЪР ХАРИЗАНОВ: Уважаеми колеги! Искам да ви припомня какво казах на първото четене. Декларацията, която сега се попълва по чл. 9, представлява едно листче приблизително 5 см, в което има пълни данни за този, който го попълва: единен граждански номер, адрес, не знам какво си. После пише: произход на средствата - един ред. И той пише например собствени средства, средства, получени от кредит... Това ли е произход на средства? Извинете, но това не е нищо.\nОсвен това трябва да ви кажа, че те казват така: произход значи това... А ние казваме какъв е произходът: ако пише "намерих ги на улицата" - готово, намерени средства, пак става законно... (Оживление) Ако ги е дала баба му, пише: "бабини средства" - пак законно... (Оживление)\nРаботата става направо ужасяваща! Средствата не се контролират изобщо. И не само това: след като ги има тези декларации, даже и да са попълнени, те просто се слагат там и никой повече не се интересува от тях. Значи те изобщо не са нужни, щом никой не се интересува от тях. Няма създаден механизъм за контрол над тия неща.\nА всички тук, в тази зала, предполагам, че знаят какво значи произход на средства. Знаят, че в Европа за това нещо има цели закони. Знаят, че се създават органи за контролиране на движението на финансите и изобщо на по-едрите сделки и че това се прави от специализирани органи. 76/4.\nИ тук се прави един опит за въвеждане на нещо такова като първа крачка в тази посока: въвеждането специално в областта на приватизацията.\nЗЛАТИМИР ОРСОВ (от място): Прочетете го! 76/5.\tДОКЛАДЧИК ПЕТЪР ХАРИЗАНОВ: Ще ви го прочета още веднъж.\n"– 9 /1/ Физическите лица и представителите на юридическите лица подават декларация за произхода и основанията за притежаване на средствата (това е новото), с които участвуват в приватизацията и за финансовото си състояние, което ги характеризира като купувачи. Тези лица декларират съгласието си да дават информация на съответните органи относно сведенията в декларацията и за средствата, с които изплащат кредити, ползувани при приватизацията".\nИначе те се позовават на банкова тайна и т.н. и никой не може да ги контролира, а те декларират своята готовност да дават тези сведения.\n"/2/ За даване на декларации с невярно съдържание се носи наказателна отговорност по Наказателния кодекс" - това е старият текст. Новото, което се прибавя е: "А когато се прикрива произходът на средствата, придобитата собственост и придобитото от нея се отнемат в полза на държавата".\n"/3/ Декларация не се подава, когато приватизацията се извършва по реда на чл.25, ал.1, т.5". Това е техниката на ЕСО, където участвуват много хора с малки суми.\nЧл.31 - това е също там, където колективът купува на изплащане, много хора участвуват с малки суми.\nЧл.35, ал.1, т.1 - това е, когато колективът купува малко предприятие.\nИ чл.35, ал.1, т.2, когато купува наемател или арендатор, когато оценката е по-малка от 2 млн.лв., т.е. за 5 години 2 млн.лв. смятат за сравнително малка сума.\nТова е предложеният текст. (Реплики от залата)\nПРЕДСЕДАТЕЛ КАДИР КАДИР: Професор Стоилов има думата.\nДОКЛАДЧИК ПЕТЪР ХАРИЗАНОВ: Моля ви се, основанието за притежаването на средствата, тук влизат и данъците.\nПРЕДСЕДАТЕЛ КАДИР КАДИР: Професоре, имате думата.\nСТЕФАН СТОИЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми господин председател, уважаеми колеги! Обществото и нашите партньори зад граница са недоволни, че върви бавно реформата. Ние споделяме това и сме се впрегнали да приемаме закони. Същевременно нашата РД/КТ 77.1 общественост през последните три години е силно скандализирана от бързото правене на големи пари по мръсен и полумръсен начин, което няма нищо общо с бизнеса, в който инициативни хора са се впрегнали да съдействуват за развитие на икономиката.\nПредлага ни се един текст, аз приемам някои забележки на юристите, който може да не е съвсем, съвсем перфектен, но той откликва на настроенията в обществото. И прав е господин Харизанов, когато обръща внимание, че в света се прилагат много по-ситни сита, когато се проверява произхода на пари.\nТрябва да се съгласим, че текстът в – 9 е недостатъчен. Той не работи, както обърна внимание господин Петко Гинев. Аз ви приканвам да приемем предлагания текст.\nПРЕДСЕДАТЕЛ КАДИР КАДИР: Господин Гинев, Вие искахте думата. (Реплики от залата) Той вдигаше ръка по едно време.\nГосподин Георги Николов уточнява текста.\nГосподин Харизанов, прочетете целия текст, който трябва да се гласува.\nДОКЛАДЧИК ПЕТЪР ХАРИЗАНОВ: Стигнахме до съгласие да прибавим към този текст и текстът на господин Николов.\nПРЕДСЕДАТЕЛ КАДИР КАДИР: Да, прочетете целия текст.\nДОКЛАДЧИК ПЕТЪР ХАРИЗАНОВ: Текстът стана окончателно така. Моля ви за малко внимание.\nПРЕДСЕДАТЕЛ КАДИР КАДИР: Моля ви за тишина и внимание! Гласуваме на един път текста.\nДОКЛАДЧИК ПЕТЪР ХАРИЗАНОВ: Параграф 9 от Преходните и заключителни разпоредби се изменя, както следва:\n"– 9 /1/ Физическите лица и представителите на юридическите лица подават декларация за произхода и основанието за притежаване на средствата, с които участвуват в приватизацията, за платените данъци за тях и за финансовото си състояние, което ги характеризира като купувачи. Тези лица декларират съгласието да дават информация на съответните органи относно сведенията в декларацията и за средствата, с които изплащат кредитите, ползувани от приватизацията".\n"/2/ За даване на декларации с невярно съдържание се носи наказателна отговорност по Наказателния кодекс, а когато 77.2 се прикрива произхода на средствата, придобитата собственост и придобитото от нея се отнемат в полза на държавата".\n"/3/ Декларация не се подава, когато приватизацията се извършва по реда на чл.25, ал.1, т.5; чл.31, чл.35, ал.1, т.1 и по чл.35, ал.1, т.2, когато оценката е по-малка от 2 млн.лева".\n"/4/ Министерският съвет приема наредба относно сведенията, които съдържа декларацията и нейният формуляр, както и относно реда и органите за контрол на декларациите".\nПРЕДСЕДАТЕЛ КАДИР КАДИР: Дотук ли е окончателният текст, който уточнихте?\nДОКЛАДЧИК ПЕТЪР ХАРИЗАНОВ: Това бяха всички предложения.\nПРЕДСЕДАТЕЛ КАДИР КАДИР: Има думата представителят на Министерство на финансите господин Славков.\nЗАМЕСТНИК-МИНИСТЪР БИСЕР СЛАВКОВ: Уважаеми господин председател, уважаеми дами и господа народни представители! Моля за едно уточнение, за да може текстът да бъде докрай коректен, тъй като замисълът вече е ясен, налице е.\nПо принцип облагане на средства у нас няма. Облагат се доходи, имущества и печалби, поради което е хубаво текстът да бъде: "Както и за платени данъци върху доходи, имущества и печалби".\nПо този начин ще се отреже една възможност, която с господин Биков коментирахме в момента, че ако някое лице участвува с кредит, а в същото време има и данъчни задължения, няма да може да заобиколи чрез този текст участието в сделката.\nДОКЛАДЧИК ПЕТЪР ХАРИЗАНОВ: Значи Вие предлагате думите "за платените данъци за тях", да се заменят с "както и за платените данъци върху доходи, имущества и печалби".\nПРЕДСЕДАТЕЛ КАДИР КАДИР: Моля, режим на гласуване. Гласуваме текста с направените корекции, целият текст.\nОт общо гласували 123, за 123 народни представители. Против и въздържали се няма.\nПриема се текстът. 77.3\tДОКЛАДЧИК ПЕТЪР ХАРИЗАНОВ: "– 40. В преходните и заключителни разпоредби се създават нов – 9а и – 9б.\n– 9а. В случай на обявена от съда несъстоятелност имуществото на обявеното в несъстоятелност предприятие се продава от органа по чл. 3 по реда на глава шеста на този закон.\n– 9б. След приемане на решението за приватизация производството по обявяване на предприятието в несъстоятелност се спира."\nПРЕДСЕДАТЕЛ КАДИР КАДИР: Има думата госпожа Ана Миленкова.\nАНА МИЛЕНКОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Колеги, аз предлагам да отпадне този текст и ще се мотивирам накратко.\nПърво, по предложения нов – 9а - обърнете внимание, че тук става въпрос тогава, когато има процедура по обявяване на несъстоятелност и трябва да се извършва продажба на имуществото, това да става от органите по чл. 3. Изобщо не се говори, че трябва да има приватизация на това предприятие. Или ни се иска с този закон за приватизацията да уредим кой ще извършва продажбите по Закона за несъстоятелността, който ние още не сме приели.\nМисля, че да уреждаме с този закон онова, което трябва да бъде уредено със Закона за несъстоятелността изобщо е неуместно.\nПо – 9б защо смятам, че трябва да отпадне - той вече свързва решението за приватизация с процедурата по обявяване на несъстоятелност като казва, че след приемане на решение за приватизация, производството по обявяване на предприятието в несъстоятелност се спира. Защо не може това да бъде така? Защото производството по обявяване на несъстоятелност може да бъде в различни етапи тогава примерно, когато органът по приватизацията вземе решение за приватизация. И ако той е на етап, в който вече един длъжник е обявен в несъстоятелност - това е началният етап на производството по несъстоятелност - с решението за обявяване на несъстоятелност се констатира факта на несъстоятелност, а след това се извършва разпродажба на имуществото на този длъжник.\nИ ако решението за приватизация дойде в момент, в който НЧ/ЙА 78.1 половината от имуществото на това предприятие е продадено, а другата половина не е продадено, кажете каква е ползата да бъде спряно такова производство по обявяване на несъстоятелност.\nЗатова аз считам, че най-удачно е да не не месим приватизацията с процедурата по обявяване на несъстоятелност. Има ли такава процедура, това, което цели Законът за приватизацията да се раздържави едно предприятие - се постига чрез правилата на обявяване в несъстоятелност, където също се разпродава имуществото, но се разпродава от органите, които посочва Законът за несъстоятелността - съдът, синдика и т.н.\nА да направим така, че производството по приватизация да се конкурира и да има предпочитание пред производството на несъстоятелността, бихме създали неимоверни затруднения, които не знам кой от нас и кой в съда би могъл да коригира след това.\nЗатова аз ви моля, нека тези два предложени текста да отпаднат.\nДОКЛАДЧИК ПЕТЪР ХАРИЗАНОВ: Положението е ясно. Едва ли съдът ще се трогне.\nПРЕДСЕДАТЕЛ КАДИР КАДИР: Моля, режим на гласуване. Гласуваме предложението на госпожа Ана Миленкова за отпадане на – 40. Съображенията са ясни.\nКакво направихте, защо отменихте гласуването? Не съм искал да се обявява резултатът, много ви моля. Защо не внимавате?\nМоля, отменете това гласуване и дайте режим на гласуване.\nГЕОРГИ ПИРИНСКИ (от място): Нека да се отстрани от там народният представител. Пречи на гласуването. (При компютрите е народният представител Любомир Павлов)\nПРЕДСЕДАТЕЛ КАДИР КАДИР: Той е народен представител, избран от народа. Какво мога да направя аз? (Шум и реплики в залата)\nГласували общо 123 народни представители. От тях 110 за, 1 против, 12 въздържали се.\nПриема се предложението на госпожа Караиванова за отпадане на текста на – 40.\nДОКЛАДЧИК ПЕТЪР ХАРИЗАНОВ: Има две предложения за нов – 9а и за нов – 9б.  78.2\nПредложението за нов – 9а е следното: създава се нов – 9а.\n"– 9а, ал. 1. Когато предложенията за приватизация по чл. 35 са подадени до 30.3.1995 г., сроковете по чл. 4, ал. 2 и чл. 35г, ал. 1 са по три месеца, Министерският съвет може да удължи всеки от тези срокове с още по три месеца за органи по чл. 3, при които са подадени голям брой предложения за приватизация.\nАл. 2. Министерският съвет приема списъка по чл. 35в, ал. 1 в съответствие с политиката за извършване на приватизацията, приета в годишната приватизационна програма съгласно чл. 2, ал. 2, т. 1 и 5 и предложенията на органите по чл. 3. Списъкът се публикува в срок до 30 август 1994 г. в "Държавен вестник".\nАл. 3. Органите по чл. 3 публикуват ежемесечно взетите решения за приватизация по чл. 35 в "Държавен вестник".\nАл. 4. Паричните постъпления от приватизацията на обособени части и незавършени обекти на капиталното строителство могат да останат на разпореждане на предприятието с разрешение на органа по чл. 3 след предоставяне на средствата по чл. 8, ал. 2.\nАл. 5. При изкупуване на производствени предприятия или обособени техни части по реда на чл. 35 органът по чл. 3 може да включи в договора за продажба условие за запазване на производственото предназначение на обекта и броя на работните места за срока по чл. 35е, ал. 2."\nИма и предложения от господин Тодоров.\nПРЕДСЕДАТЕЛ КАДИР КАДИР: Министрите не разполагат с текстове, доколкото разбрах.\nДОКЛАДЧИК ПЕТЪР ХАРИЗАНОВ: Имат. Този текст е съгласуван с Министерството на промишлеността.\nИма и предложения за допълнения на господин Тодоров.\nПРЕДСЕДАТЕЛ КАДИР КАДИР: Господин Йордан Тодоров има думата. Заповядайте! 78.3\nЙОРДАН ТОДОРОВ (НСД): Уважаеми господин председателю, уважаеми колеги, аз съм направил в писмена форма предложението си, но тъй като се изискват някои уточнения по него, аз искам да дам тези уточнения в момента, за което ще искам евентуално и съгласуване с господин министъра на промишлеността.\n"Когато лицата по чл. 35, ал. 1, точка 2 са настанени фактически в общински предприятия (добавям общински) с настанителна заповед след процедура на конкурс, а договорът за наем е сключен по-късно, датата 15 октомври 1993 г. в чл. 35, ал. 1, точка 2 се отнася за датата на настанителната заповед."\nСтава въпрос за обичайната практика в общините настанителната заповед да се издава след конкурс, който се обявява един месец преди провеждане на конкурса, провежда се конкурсът, след това се издава настанителна заповед и тъй като повечето от помещенията в общините не отговарят на изискванията на този, който ги наема за производство или търговия, той прави един ремонт, който обикновено трае няколко месеца, и в този случай договорът за наемните отношения, обикновено с БКС, се извършва значително по-късно.\nСтава въпрос това, което ние направихме като профилактична мярка, чл. 35, ал. 1, точка 2, да се коригира за тези случаи само.\nАз бях подал само с поправката "фактически в предприятия", но така ще излезе, че може да стане и в индустриални предприятия, което ми се струва, че не е правилно. Ако министърът на индустрията сметне, че това уточнение е достатъчно, аз предлагам да бъде прогласувано.\nДОКЛАДЧИК ПЕТЪР ХАРИЗАНОВ: Смисълът на това нещо е, че тази техника за настанителни заповеди изобщо не се ползва в държавните индустриални предприятия, а само в общините. И освен това този срок ние сме го поставили с оглед на това да не се получи едно нахлуване на бързи наематели и арендатори, след разгласяване на нашите текстове тук по микрофоните, а хора, които са се явили вече на конкурс, спечелили са го, имат настанителна заповед, тези хора явно не са такива.\nПРЕДСЕДАТЕЛ КАДИР КАДИР: Какво ще гласуваме, господин Харизанов? ВТ/КП 79/1.\nДОКЛАДЧИК ПЕТЪР ХАРИЗАНОВ: Ами, освен това, което се прочете. Аз други възражения нямам.\nПРЕДСЕДАТЕЛ КАДИР КАДИР: Прочете се от Вас и от господин Йордан Тодоров.\nДОКЛАДЧИК ПЕТЪР ХАРИЗАНОВ: Това, което прочете господин Йордан Тодоров, трябва да се включи, да кажем, като алинея...\nПРЕДСЕДАТЕЛ КАДИР КАДИР: Има ли изчистен текст или трябва да отложим?\nДОКЛАДЧИК ПЕТЪР ХАРИЗАНОВ: "Когато лицата по чл. 35, ал. 1, точка 2 са настанени фактически в общински предприятия с настанителна заповед след процедура на конкурс, а договорът за наем е сключен по-късно, датата 15 октомври 1993 г. в чл. 35, ал. 1, точка 2 се отнася за датата на настанителната заповед".\nКОСТЯ КАРАИВАНОВ (от място): Това значи, че ако утре сключи договор, тогава датата ще се отнася.\nДОКЛАДЧИК ПЕТЪР ХАРИЗАНОВ: Датата 15 октомври 1993 г. в този член се отнася за датата на настанителната заповед. Не за договора, а за настанителната заповед.\nСТЕФАН СТОИЛОВ (от място): Въпросът е да не се отваря прозорец.\nДОКЛАДЧИК ПЕТЪР ХАРИЗАНОВ: Не, прозорец не се отваря.\nПРЕДСЕДАТЕЛ КАДИР КАДИР: Моля, гласуваме тези предложения. Моля, режим на гласуване. Гласуваме предложението, което беше прочетено от господин Харизанов, с допълненията на господин Йордан Тодоров.\nДОКЛАДЧИК ПЕТЪР ХАРИЗАНОВ: Като предложението на господин Тодоров трябва да стане ал. 2 и всички други алинеи да се преместят с по една.\nПРЕДСЕДАТЕЛ КАДИР КАДИР: Да, това ще го подреждате при съставянето на окончателния текст.\nДОКЛАДЧИК ПЕТЪР ХАРИЗАНОВ: Все пак трябва да има яснота.\nПРЕДСЕДАТЕЛ КАДИР КАДИР: Моля, режим на гласуване. Гласуваме предложенията по – 40. Алинеите на параграфа стават шест.\nОт общо гласували 127, за 111, против 4, 12 се въздържат.\nПриемат се предложенията за текста на – 40.\nДОКЛАДЧИК ПЕТЪР ХАРИЗАНОВ: Не, не е така. Има ново предложение за – 9б. 79/2.\nТекстът на – 9б е следният:\n"– 9б. Ограниченията по чл. 22, ал. 1 не се отнасят за случаите, когато предприятието се изкупува от работниците и служителите и лицата по чл. 5, ал. 2."\nПРЕДСЕДАТЕЛ КАДИР КАДИР: Друго имате ли да кажете?\nДОКЛАДЧИК ПЕТЪР ХАРИЗАНОВ: Аз бих предложил да изредим тези членове и алинеи, отколкото да пишем "работниците и служителите", защото става неясно. Те могат да не изкупуват цялото предприятие. Част от него може да остане, да кажем, във взаимния фонд и т.н.\nАз бих предпочел, по-добре е вместо "работниците и служителите" да кажем "лицата по чл. 25, ал. 1, точка 5, чл. 31, чл. 35, ал. 1". Това са текстовете за работниците.\nСТЕФАН СТОИЛОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Господин председателю, колеги, аз искам да декларирам, че приемам направеното токущо предложение от господин Харизанов да изпишем и други членове и алинеи, които предвиждат преференциален режим за тези, които купуват.\nМотивите да направим основното предложение, с което той започна, са, че ние, гласувайки чл. 22, ако си спомняте, предвидихме силно увеличение на отстъпката, която може да ползва персоналът, колективите и работещите в предприятията. От 8-10-12 заплати качихме на 24 заплати. Плюс още един момент, че ако заплатите в предприятията са по-ниски от средната заплата, то за база на изчисление се взима средната заплата.\nПо този начин за колективите на предприятията, а това е най-деятелната част от населението, ние създаваме възможност чрез тази силно увеличена покупателна способност да станат собственици на по-голяма част от активите, а в редица случаи при средни и малки предприятия - на целите активи.\nОграничението, което съдържа чл. 22, че могат да закупуват до 20 на сто от акциите, ако се запази и в тези случаи, когато колективите инициират приватизацията, трябва да бъде премахнато, за да могат да използват целия обем на отстъпката, която вие гласувахте. 79/3.\nТова е мотивът. Повтарям, това е предложение, което цели да даде възможност напълно да бъде използвана гласуваната вече от вас отстъпк.\nГосподин Харизанов, прочетете текста, който трябва да се гласува - – 9б. Текстът на закона, който приемаме, ще бъде окончателен.\nДОКЛАДЧИК ПЕТЪР ХАРИЗАНОВ: "– 9б. Ограниченията по чл. 22, ал. 1 не се отнасят за случаите, когато предприятията се изкупуват от работниците и служителите и лицата по чл. 5, ал. 2."\nТук има нещо - че чл. 22 се отнася за закупуване на акции и дялове, а не за цели предприятия. Той е само за преобразувани предприятия, така че другите не можем да ги включим, както аз ги прочетох. Трябва да се гласува така, както е написано.\nПРЕДСЕДАТЕЛ КАДИР КАДИР: Това, което прочетохте, това ли ще се гласува?\nДОКЛАДЧИК ПЕТЪР ХАРИЗАНОВ: Това.\nПРЕДСЕДАТЕЛ КАДИР КАДИР: Моля, режим на гласуване. Гласуваме текста на – 9б.\nДруги параграфи има ли още, господин Харизанов, към големия – 40?\nДОКЛАДЧИК ПЕТЪР ХАРИЗАНОВ: Не, отиваме след това към – 41.\nАТАНАС ПАПАРИЗОВ (от място): А целия текст няма ли да го гласуваме?\nПРЕДСЕДАТЕЛ КАДИР КАДИР: Защо?\nАТАНАС ПАПАРИЗОВ (от място): Само поправките гласуваме.\nДОКЛАДЧИК ПЕТЪР ХАРИЗАНОВ: Няма поправки. Това са нови текстове.\nПРЕДСЕДАТЕЛ КАДИР КАДИР: Това са съвсем нови текстове. Господин Папаризов, така беше и във Великото Народно събрание.\nГласувахме – 9а, състоящ се от шест алинеи. Сега гласуваме – 9б, състоящ от една алинея. Поотделно ги гласуваме.\nИменно това гласуваме, което преди малко прочете господин Харизанов. 79/4.\nДОКЛАДЧИК ПЕТЪР ХАРИЗАНОВ: Ние сме гласували целия чл. 9а и целия чл. 9б. И тогава отиваме на – 41.\nПРЕДСЕДАТЕЛ КАДИР КАДИР: От общо гласували 125 народни представители, за 114, против 1, 10 се въздържат.\nПриема се текстът на – 9б.\nПреминаваме към следващия параграф. 79/5.\tДОКЛАДЧИК ПЕТЪР ХАРИЗАНОВ: Параграф 41.\nДОКЛАДЧИК ПЕТЪР ХАРИЗАНОВ: – 42. Досегашният текст на – 11 от Преходните и заключителните разпоредби става ал.2. Създава се нова ал.1:\n"(1) Министерският съвет определя кои документи и сведения и на кои етапи от извършването на приватизационните сделки са служебна тайна. Министерският съвет определя реда и условията, при които заинтересованите лица могат да се запознаят с документите по сключените сделки".\nПРЕДСЕДАТЕЛ КАДИР КАДИР: Предложения няма.\nМоля, режим на гласуване! Гласуваме текста на – 42.\nРезултатът: от общо гласували 125 народни представители, 124 са гласували за, против - няма, 1 се въздържа.\nПриема се текста на – 42.\nМоля за още малко търпение, след това ще дам почивка.\nГосподин Харизанов, имате думата.\nДОКЛАДЧИК ПЕТЪР ХАРИЗАНОВ: Параграф 43. Параграф 12 от Преходните и заключителните разпоредби се изменя както следва:\n"– 12. (1) Частта от приходите на фирмите, с която се правят вноски за изплащане на дружества, предприятия или обособени части, приватизирани по реда на чл.25, ал.1, т.5 и чл.35, не се облага с данъци."\nПРЕДСЕДАТЕЛ КАДИР КАДИР: И ал.2!\nДОКЛАДЧИК ПЕТЪР ХАРИЗАНОВ: "(2) Прехвърлянето на собствеността върху предприятия и обособени части по реда на чл.35 се освобождава от данъци и такси."\nПРЕДСЕДАТЕЛ КАДИР КАДИР: Има думата господин Георги Николов от Свищов.\nГЕОРГИ НИКОЛОВ (Свищовски избирателен район, ПС на БСП,  БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД  "Ера-3"): Уважаеми господин председател, уважаеми колеги! Аз ви предлагам ал.1 на – 12 да отпадне, тъй като тук става дума явно за частта от средствата на фирмите, но ние вече с Указ 56 и Закона за данъка върху общия доход сме уредили данъчното облагане на инвестираните средства. Тук става дума за изплащане на дружества и предприятия. А тяхната стойност включва и вече краткотрайни активи. А досегашните нашите данъчни принципи не признаББ/ЗТ 81.1 ваха като данъчно облекчение стойността на краткотрайните активи.\nЕто защо ние вече сме дали по същество данъчни облекчения, когато се инвестират средства и в акции, и в дялове - също държавни и общински предприятия - аз предлагам ал.1 да отпадне. Вярвам, че господин Славков също ще вземе отношение по тази алинея. А параграф 12 да остане с единствената ал.2, която безусловно подкрепям.\nДОКЛАДЧИК ПЕТЪР ХАРИЗАНОВ: Смисълът на това предложение, уважаеми колеги, е следният. Става въпрос за тези лица - работници, служители и арендатори, които изкупуват предприятията си на части. Тоест, тези парични вноски, които те правят било за закупуване на акции и дялове, било за изплащане на малки предприятия по чл.35, да не се облагат с данъци. Тоест да се считат за присъщ разход.\nТова е така сега. Обаче този Указ 56 утре няма да бъде такъв, вдруги ден няма да бъде такъв. Затова е включен този член, който да гарантира, че тези вноски - и материални, и нематериални - те изкупуват акции и дялове или пък изкупуват предприятието на изплащане - тази част от техните доходи (това се прави навсякъде - в цял свят, когато се прилагат схемите ЕСО или  когато се прави такова разсрочено плащане) се дава тази данъчна преференция. Тези средства, с които се прави това изплащане, при образуване на данъчната печалба на предприятието или когато те са физически лица - тоест еднолични търговци и не реализират печалба, преди плащането на данък общ доход да става това изплащане.\nТова има и друго значение, уважаеми дами и господа. Това стимулира тези, които изплащат акции и дялове по системите на чл.25, ал.1, т.5 да не се стараят да повишават своите заплати и по този начин да придобиват средства за изплащане на предприятието с лични доходи, а напротив, да се стимулира оставането на по-голям дял в печалба чрез този член, като по този начин държавата пък получава действително по-голяма част, получава данък върху печалбата на това предприятие благодарение на това, че тя е съсобственик на това предприятие до окончателното му изплащане. Тоест, получава се една полза и за самата държава. Как става това? Това е много просто. Хората са изплатили 20% от предприятието. Останалите 80% са на държавата. Когато те 81.2 се стараят да получават по-малки заплати и да оставят по-голяма част от своя приход като дивидент и оттам да използват това данъчно облекчение, държавата получава пък 80 на сто от този дивидент, върху който взима съответния данък печалба и се увеличава нейното имущество.\nПРЕДСЕДАТЕЛ КАДИР КАДИР: Благодаря Ви, господин Харизанов.\nЯвно, че ние първо трябва да гласуваме предложението на господин Георги Николов за отпадането на ал.1.\nИмате думата, господин представител на Министерство на финансите.\nЗАМЕСТНИК-МИНИСТЪР БИСЕР СЛАВКОВ: Уважаеми господин председател, уважаеми дами и господа народни представители! Предложението за отпадане на ал.1 е наистина удачно поради няколко причини, които следва да се имат предвид.\nПървото е в такива сделки, които имат приватизационен характер, както се казват приватизационни сделки, вече е въведена преференция по отношение на облагане с косвени данъци. В Закона за ДДС това е въведено. Така че там преференция действа - няма да има облагане с данък върху добавената стойност.\nПо отношение на подоходното облагане режимът, който е въведен и е вече и уравнен и изравнен по отношение данък печалба и данък общ доход - също така предвижда всички тези случаи, в които реално ще има инвестиране на средства независимо от това какъв ще бъде източникът на тези средства, също така да се ползва данъчна преференция, като се приеме като един преференциален разход преди облагане.\nНа трето място искам да споделя, че дори и да се ползва кредит, тук също си действа една преференция, която приема погашението преди облагане, а самата лихва вече по този кредит е на 100% разход, който също минава преди облагането.\nТака че налице са всички условия наистина при сега действащото законодателство да има облекчения за всички тези участници в подобни приватизационни сделки.\nПРЕДСЕДАТЕЛ КАДИР КАДИР: Всичко ми е ясно.\nМоля, режим на гласуване. Гласуваме предложението на господин Георги Николов за отпадане на ал.1 на – 43, тъй като проблемът е бил разрешен в останалите закони. 81.3\nРезултатът: от общо гласували 125 народни представители, 98 са гласували за, 17 са против, 10 се въздържат.\nСега гласуваме целият текст на – 43 с една единствена алинея.\nДОКЛАДЧИК ПЕТЪР ХАРИЗАНОВ: То фактически няма алинея.\nПРЕДСЕДАТЕЛ КАДИР КАДИР: Текста ви е раздаден, текстът е пред вас.\nДОКЛАДЧИК ПЕТЪР ХАРИЗАНОВ: Параграф 12 от Преходните и заключителни разпоредби се изменя както следва:\n"– 12. Прехвърлянето на собствеността върху предприятия и обособени части по реда на чл.35 се освобождава от данъци и такси".\nПРЕДСЕДАТЕЛ КАДИР КАДИР: Моля, побързайте с гласуването!\nРезултатът: от общо гласували 126 народни представители, 122 са гласували за, против - няма, 4 се въздържат.\nПриема се текста на – 43 с една единствена алинея.\nСледващият параграф! 81.4\tДОКЛАДЧИК ПЕТЪР ХАРИЗАНОВ: Параграф 44.\nПараграф 14 от преходните и заключителните разпоредби се изменя, както следва:\n"Параграф 14. Паричните средства, получени от приходите от приватизацията до 30 май 1994 г., се разпределят по начина, предвиден в чл. 6."\nМоже би трябва тази дата 30 май да се измени.\nПРЕДСЕДАТЕЛ КАДИР КАДИР: Какво предлагате, господин Харизанов?\nДОКЛАДЧИК ПЕТЪР ХАРИЗАНОВ: До влизането на закона в сила се разпределят по начина, предвиден в чл. 6.\nАНА МИЛЕНКОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Колеги, моето предложение е само редакционно, като аз предлагам следния текст:\n"Неразпределените приходи от приватизация, получени до 10 юни 1994 г., се разпределят съобразно чл. 6".\nПРЕДСЕДАТЕЛ КАДИР КАДИР: Господин Харизанов, Вашето мнение?\nДОКЛАДЧИК ПЕТЪР ХАРИЗАНОВ: "Неразпределените средства", така ли?\nГЕОРГИ НИКОЛОВ (от място): "Неразпределените приходи от приватизацията"!\nДОКЛАДЧИК ПЕТЪР ХАРИЗАНОВ: Какво значи "приходи"?\nГЕОРГИ НИКОЛОВ (от място): Средства от приходи.\nДОКЛАДЧИК ПЕТЪР ХАРИЗАНОВ: "Средства от приходи"! А имайте предвид, че има предприятия, купени с облигации. И те ли ще се преразпределят по чл. 6?\nГЕОРГИ НИКОЛОВ (от място): В чл. 6 пише: "приходи от приватизацията".\nДОКЛАДЧИК ПЕТЪР ХАРИЗАНОВ: В облигации и с лошите кредити ще ги разпределяме по чл. 6. В чл. 6 пише: "паричните постъпления".\nГЕОРГИ НИКОЛОВ (от място): Не, не, "приходи от приватизация", пише в член 6. СД/ВЙ 82.1\nДОКЛАДЧИК ПЕТЪР ХАРИЗАНОВ: "Паричните постъпления от приватизацията"! Член 6, ал. 1: "Паричните постъпления от приватизацията на държавни предприятия...". Вие гледате стария закон, господин Николов.  Няколко пъти Ви препоръчвам да прочетете тоя закон най-накрая, ама няма да има смисъл, тъй като той свърши. (Неразбираема реплика на Георги Николов) Паричните постъпления от приватизацията. Ами тези, които са в облигации и в лоши кредити, не могат да се разпределят, господин Николов! Няма смисъл да се разпределят! И на кого да се разпределят тия работи?\nПРЕДСЕДАТЕЛ КАДИР КАДИР: Ще спорите ли още или приемаме?\nДОКЛАДЧИК ПЕТЪР ХАРИЗАНОВ: Подложете го на гласуване!\nПРЕДСЕДАТЕЛ КАДИР КАДИР: Гласуваме текста, предложен от госпожа Ана Миленкова. Моля, режим на гласуване! (Реплики в залата)\nМоля, отменете гласуването! Господин Николов, уточнете текста, много Ви моля! Разигравате цялата зала!\nДОКЛАДЧИК ПЕТЪР ХАРИЗАНОВ: Предложението на госпожа Миленкова е следното: "неразпределените приходи от приватизация, получени до 10 юни 1994 г., се разпределят съобразно чл. 6". До 10 юни! Ама то сега е 9 юни! Законът няма да влезе... Може да има сделки, при които няма как да се разпределят парите. По-добре е да напишем така: "неразпределените парични постъпления от приватизацията, получени до влизането на закона в сила, се разпределят съобразно чл. 6".\nПРЕДСЕДАТЕЛ КАДИР КАДИР: Госпожа Миленкова, имате думата да уточните Вашето предложение.\nАНА МИЛЕНКОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Аз нямам нищо против да бъде "неразпределените парични постъпления" вместо "неразпределените приходи". Едно и също е.\nПРЕДСЕДАТЕЛ КАДИР КАДИР: Дайте целия текст!\nАНА МИЛЕНКОВА: Вместо "получени до 10 юни" обаче може да бъде "получени до влизането на този закон в сила", тъй като това е закон за изменение и допълнение на Закона за приватизацията. И когато той се интегрира в общите текстове от влизане на закона в сила, фактически ние ще го изпратим в един предходен момент. Затова аз предложих 10 юни, изхождайки от тази идея. 82.2\nПРЕДСЕДАТЕЛ КАДИР КАДИР: Госпожа Миленкова, много Ви моля, дайте окончателния текст, който трябва да гласуваме!\nАНА МИЛЕНКОВА: Примерно да бъде до 30 юни. Нямам нищо против да бъде така.\nПРЕДСЕДАТЕЛ КАДИР КАДИР: Дайте окончателния текст!\nАНА МИЛЕНКОВА: И тогава текстът ще стане: "Неразпределените парични постъпления от приватизация, получени до 30 юни 1994 г., се разпределят съобразно чл. 6".\nПРЕДСЕДАТЕЛ КАДИР КАДИР: Господин Орсов, уточнете текста както трябва! Пак не можахме да се уточним с датите. Целият текст обаче. Окончателната редакция на текста.\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми господин председателю, уважаеми колеги! Целият спор, който накрая се завърза тук, е какво означава изразът "влизане в сила на този закон". Един закон се тълкува и като се имат предвид изказванията по време на неговото приемане.\nЗа всички е безспорно ясно, че става дума за времето до влизането в сила на закона за изменение и допълнение на Закона за приватизация, който гласуваме днес, сега. Така че ако ние запишем "средствата", или "паричните средства", или "постъпленията, получени от  приходите от приватизацията до влизането в сила на този закон се разпределят по начина, предвиден в чл. 6", според мен става всичко ясно и такива опасения, които има госпожа Миленкова, отпадат.\nТака че ви предлагам да гласуваме следния текст: "паричните средства, получени от приходите от приватизацията..." (шум и реплики в залата)\nПРЕДСЕДАТЕЛ КАДИР КАДИР: Моля за тишина! Прочетете, господин Орсов!\nСТЕФАН СТОИЛОВ (от място): Не е точна тази редакция.\nЗЛАТИМИР ОРСОВ: Добре, какво предложихте?\nПРЕДСЕДАТЕЛ КАДИР КАДИР: Ще ви дам почивка, щом не можете да уточните. Уточнете се, господин професоре! Трети път госпожа Миленкова излиза на трибуната без готов текст.\nДОКЛАДЧИК ПЕТЪР ХАРИЗАНОВ: Това е такава проста работа! Ние свършихме целия закон, а се запънахме на такава проста работа! 82.3\n"Неразпределените парични средства, получени от приходите от приватизацията до 30 юни 1994 г., се разпределят по начина, предвиден в чл. 6." Върши ли работа това? (Одобрителна реакция на залата)\nПРЕДСЕДАТЕЛ КАДИР КАДИР: Какво става при това положение?\nДОКЛАДЧИК ПЕТЪР ХАРИЗАНОВ: Предлагам да го гласуваме.\nПРЕДСЕДАТЕЛ КАДИР КАДИР: Моля режим на гласуване! Гласуваме казаното от господин Харизанов.\nОт общо гласували 127 народни представители, за дълго уточнявания текст 120, против няма, 7 се въздържат.\nПриема се текстът на – 44.\nГосподин  Харизанов, имахте някакво предложение за 45 параграф. 82.4\tДОКЛАДЧИК ПЕТЪР ХАРИЗАНОВ: Уважаеми колеги, предлагам да се отложи гласуването на – 45, защото той изрежда само членовете и алинеите, по които Министерският съвет издава наредби. (Реплики) Но тук въведохме някои членове и алинеи в движение и аз просто трябва да имам време, за да ги включа в ал.3 на – 16.\nПреди това обаче има – 15а.\nПРЕДСЕДАТЕЛ КАДИР КАДИР: Има нови членове, нови точки и може би трябва да се отложи гласуването. Това иска да каже господин Харизанов. Ще гласуваме неговото предложение.\nМоля, гласуваме предложението за отлагане на разискванията по – 45. (Недоволство от блока на БСП)\nВие гласувайте. Направено е предложението за отлагане и аз го подлагам на гласуване. Ако сте против отлагането, ще гласувате против и ще разглеждаме текста.\nДОКЛАДЧИК ПЕТЪР ХАРИЗАНОВ: Господин председател, предлагам да прекратите гласуването.\nПРЕДСЕДАТЕЛ КАДИР КАДИР: Моля, отменете гласуването.\nДОКЛАДЧИК ПЕТЪР ХАРИЗАНОВ: Аз изпускам един цял параграф от предложенията - – 15а. Предложенията са толкова много, че съм го изпуснал в списъка.\nПредлага се следното: в Преходните и заключителни разпоредби се създава – 15а със следното съдържание:\n"– 15а. В едномесечен срок след поискване от органа по чл.3 общинските съвети се задължават да актуват като държавни предоставените на или придобити от държавните предприятия недвижими имоти, които се водят на отчет по баланса, включени са в уставните фондове на държавните организации или са им зачислени по разделителни протоколи".\nПо този текст няма никакви спорове.\nПРЕДСЕДАТЕЛ КАДИР КАДИР: Желаещи за изказване? - Няма.\nМоля, гласуваме този текст.\nОт общо гласували 125 народни представители, за 122, против няма, 3 се въздържат.\nПриема се текстът на – 15а. ЦМ/КТ 83.1\nГласуваме предложението на господин Харизанов за отлагане на разискванията по – 45. Моля, гласувайте!\nОт общо гласували 125 народни представители, за са 17, 80 са против, 28 се въздържат.\nНе се приема предложението на господин Харизанов за отлагане на разискванията по – 45.\nГосподин Орсов, имате думата. Ще предложите нещо рационално...\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми колеги! Аз ви моля да си спомните как и друг път, когато в процеса на приемането на един закон са били добавени нови текстове, впоследствие се е налагала една чисто техническа работа по преномериране на вече приетите текстове, тъй като между текстовете на първоначалния проект е бил включен някакъв друг текст. Това, от което се опасява господин Харизанов, е, че е възможно в изброяването в – 45 да има някои неточности, тъй като приехме някои нови текстове. И той тук е прав. Но това е една чисто техническа работа.\nПРЕДСЕДАТЕЛ КАДИР КАДИР: Не е техническа работа. Как ще е техническа? Съдържание на текстове от закона имаш.\nЗЛАТИМИР ОРСОВ: Работата е техническа поради това, че става дума за преномерация на някои от текстовете, които вече са приети. Не става дума с този текст ние да включим някакви разпоредби, които не са гласувани тук, в залата. За такова нещо не става дума. Става дума да се уточни номерът на разпоредбата, за която става дума. Тук номерата на разпоредбите са посочени по тяхната първоначална номерация, така както са раздадени в този законопроект и те са достатъчно идентифицирани.\nАко в резултат на приетите вече изменения и допълнения тези номера трябва да се променят, според мен проблемът е технически те да бъдат преномерирани. Не става дума в никакъв случай за изменяне на съдържанието.\nЗатова ви предлагам: дайте днес да увенчаем работата си с успех! Да завършим закона, който е предложен и техническата работа да бъде свършена. 83.2\nДОКЛАДЧИК ПЕТЪР ХАРИЗАНОВ: Уважаеми колеги, не става въпрос за преномериране, а става въпрос за включване на нови текстове, защото тук, както са записани, е по проекта. В рамките на гласуването ние включихме нови наредби, които трябва да бъдат добавени. За това става дума.\nОсвен това тук са посочени членове и алинеи, по които трябва да бъдат направени наредби...\nНОРА АНАНИЕВА (от място): Всеки закон е правен така.\nГЕОРГИ БОЖИНОВ (от място): Винаги Джеров е правил това.\nПРЕДСЕДАТЕЛ КАДИР КАДИР: Прочетете текста на – 45, господин Харизанов.\nДОКЛАДЧИК ПЕТЪР ХАРИЗАНОВ: В такъв случай трябва да прочетем този текст.\nПРЕДСЕДАТЕЛ КАДИР КАДИР: Общият текст прочетете.\nДОКЛАДЧИК ПЕТЪР ХАРИЗАНОВ: – 45. Ал.3 на – 16 се изменя, както следва:\n"/3/ Министерският съвет приема правилниците и наредбите по чл.5, ал.4 и ал.5, чл.16, чл.18, чл.22, ал.2, чл.23, ал.3, чл.23а, ал.3, чл.24, чл.25, ал.1, т.5, чл.28, чл.29, ал.2, чл.30, ал.2, чл.35ж, чл.38, ал.2, чл.44, – 11, ал.1".\nГоспожа Миленкова, имате ли да добавите някоя алинея и Вие? Имате думата.\nАНА МИЛЕНКОВА (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Аз предлагам едно улеснение: да гласуваме текст със съдържание:\n"Министерският съвет приема правилниците и наредбите, свързани с прилагането на закона, освен ако не е определен друг орган".\nДОКЛАДЧИК ПЕТЪР ХАРИЗАНОВ: Аз възразявам...\nПРЕДСЕДАТЕЛ КАДИР КАДИР: Така е в правото, господин Харизанов.\nДОКЛАДЧИК ПЕТЪР ХАРИЗАНОВ: ..., тъй като има предвидени наредби в този закон, без да е посочено в членовете, че Министерският съвет създава това. (Оживление)\nПРЕДСЕДАТЕЛ КАДИР КАДИР: Моля, гласуваме текста, предложен от госпожа Ана Миленкова. 83.3\nОт общо гласували 122 народни представители, за 110, против 1, 11 се въздържат.\nПриема се текстът на – 45.\nПо-нататък, господин Харизанов. 83.4\nДОКЛАДЧИК ПЕТЪР ХАРИЗАНОВ: Сега има един такъв проблем,  уважаеми колеги. Както знаете, чл.19 отпадна, той се заличи, обаче този член се цитира в чл.26. Аз тогава не можех да реагирам веднага на това нещо и се налага да прегласуваме, да допълним – 22., който казва така: "В ал.1 и ал.2 на чл.26 думите: "от преобразувани предприятия" се заменят със "собственост на държавата или общините" и думите "при спазване на условията по чл.19 от ал.1 се заличават", за да отпадне този текст, иначе ще се позовем на член, който вече не съществува.\nПРЕДСЕДАТЕЛ ЙОРДАН ШКОЛАГЕРСКИ: Режим на гласуване. Гласуваме това предложение.\nОт общо гласували 124, за 117, против няма, 7 се въздържат.\nПрие се това предложение.\nУважаеми колеги, преди да обявя приемането на закона, искам да ви занимая с още един въпрос. Въпросът се поставя от министър Биков. Аз ще ви го докладвам.\nВ параграфи при изменения на членове 35г и 35в, това са отказът за произнасяне по обжалването по реда на Закона за административното производство и второто в "г" - прехвърлянето на собствеността се извършва в срок от два месеца от вземане на решението...\nВтората алинея - "Отказът се обжалва по..." (Реплики от залата) Точно така.\nПри анализирането на тези текстове се касае до страна по правни сделки. Има тук възможност да се защитят правата и на трети лица. Затова идеята е не по ЗАП, а по съдебен ред. Затова това нещо можем да го прогласуваме, за да изчистим закона окончателно. Гласуваме го, добре.\nДОКЛАДЧИК ПЕТЪР ХАРИЗАНОВ: Общият ред означава просто да няма нищо.\nПРЕДСЕДАТЕЛ ЙОРДАН ШКОЛАГЕРСКИ: Не е това. Не е така.\nПредложението е следното, що се касае до параграфи 35в и 35г, вторите алинеи на двата текста да имат следното съдържание:\n"Отказът или непроизнасянето в сроковете по закона на органа по чл.3 може да се обжалва по общия ред. Производствата РД/ЗТ 84.1 се освобождават от такси."\nОт държавна такса би трябвало. Господин Харизанов, интереси на трети лица, които в административното производство не могат да участват и това е разширяване възможността за защита. Бъдете убедени в това, което се казва.\nСледователно чухте предложението. Ал.2 на чл.35 има вид: "Отказът или непроизнасянето в сроковете по този закон на органа по чл.3 може да се обжалва по общия ред. Производствата се освобождават от такси."\nМоля режим на гласуване. Гласуваме това предложение. Ще го гласуваме идентично в 35г, но не можем с едно решение да създадем две алинеи.\nМоля прекратете гласуването и обявете резултата. От общо гласували 121, за 110, против 5, 6 се въздържат.\nСъщото предложение при 35г. Да го прочета още веднъж: "Отказът или непроизнасянето на сроковете по този закон на органа по чл.3 може да се обжалва по общия ред. Производствата се освобождават от такси."\nРежим на гласуване. Гласуваме и това предложение.\nОт общо гласували 121, за 112, против 4, 5 се въздържат.\nС това Законът за изменение и допълнение на Закона за преобразуване и приватизация на държавни и общински предприятия е приет на второ четене. (Ръкопляскания)\n18 ч. и 50 м.\nПРЕДСЕДАТЕЛ ЙОРДАН ШКОЛАГЕРСКИ (звъни): Продължаваме заседанието. Минаваме на точка 5 от нашата програма -\nВТОРО ЧЕТЕНЕ НА ЗАКОНОПРОЕКТА ЗА СЪДЕБНАТА ВЛАСТ.\nЗаповядайте, господин Семерджиев.\nРУСЛАН СЕМЕРДЖИЕВ (ПСН): Уважаеми господин председател, уважаеми колеги! Знам, че няма да сте доволни от това, което ще поискам, но тъй като днес получихме последната редакция на Закона за съдебната власт, от името на Парламентарния съюз "Независимост" искам половин час почивка.\nПРЕДСЕДАТЕЛ ЙОРДАН ШКОЛАГЕРСКИ: Ще продължим след 30 минути. Половин час почивка. (Звъни)\n(18 ч. и 53 м.)\n19 ч. и 35 м.\nПРЕДСЕДАТЕЛ ЙОРДАН ШКОЛАГЕРСКИ (звъни): Продължаваме. Имате думата. Какъв проблем имате?\nЗЛАТИМИР ОРСОВ (ПС на БСП, БЛП, ОПТ, ПХЖД, ХРП, СМС, ФБСМ, НЛП "Стефан Стамболов" и СДПД "Ера-3"): Уважаеми господин председателю, уважаеми колеги! Предлагам да удължим работното време на нашето заседание с два часа, а ако успеем да изчерпим следващата точка от дневния ред, разбира се, да прекратим при изчерпването на тази точка от дневния ред.\nПРЕДСЕДАТЕЛ ЙОРДАН ШКОЛАГЕРСКИ: Заповядайте, господин Гоцев.\nВАСИЛ ГОЦЕВ (СДС): Уважаеми господин председателстващ! В залата няма повече от 60-тина души. Приема се важен закон, в който нашата парламентарна група ще участва, защото той нарушава Конституцията. НЧ/КП 85/1.\nМоля да се затворят вратите и да се провери кворумът чрез ръчно броене. (Силен шум и реплики от БСП)\nПРЕДСЕДАТЕЛ ЙОРДАН ШКОЛАГЕРСКИ: Няма да броим ръчно. Режим на регистрация и проверка на кворума. (Силният шум и репликите в залата продължават) Режим на регистрация, проверка на кворума и след това ще гласваме предложението.\nУважаеми дами и господа, поради липса на кворум закривам заседанието. Дайте по партии, ако обичате, на таблото. Поради това не мога да поставя искането на Парламентарния съюз за социална демокрация за удължаване на работното време на гласуване.\nЗакрих заседанието, господин министър, поради което не мога да давам думата. (Звъни)\nКомисията по земеделие - 16 юни, четвъртък, от 10 ч.\nКомисията по национална сигурност - 16 юни, четвъртък, от 10 ч. в зала 510 на "Дондуков" 2.\nСледващото заседание е утре от 9 ч. - парламентарен контрол.


Pseudomonas fluorescens като растежа на растенията, насърчаване на Rhizo - бактерии и биологичен контрол агенти за бяла ръжда болест в хризантеми- (Bulgarian) | An Education Blog Pseudomonas fluorescens като растежа на растенията, насърчаване на Rhizo – бактерии и биологичен контрол агенти за бяла ръжда болест в хризантеми- (Bulgarian) – An Education Blog\nИзползването на растежа на растенията, насърчаване на rhizobacteria (Липофилен) за контрол на катастрофални заболявания в много култури е смятан важни наскоро. Изследването е проведено за оценка на някои бактериални щамове да контролира бяла ръжда в хризантеми. Изследването се състои от две хронологичен експерименти, in vitro и in vivo изпитване на бактериални изолат срещу болестта. 16 бактерии изолати са били събрани, пречистен и се прилага върху лист, заразени с ръжда. Три изолати показа по-ефективна при потушаване бяла ръжда по време на ин витро тестове и идентификация потвърждава тези щамове, Pf Kr 2, ПФ Smd 2 и Pf KTL покритие са групирани в P. flourescens. In vivo изпитване на Pf изолати разкри съответствие изпълнения на тези три Pf изолати в забавянето на растежа на гъбични Puccinia horiana и още по-ефективно отколкото Azotobacter sp. и Azospirilium sp. Производството на етилен върху лист е съвпадението с по-бавно развитие и Долна болест интензитет на третираните растения. Сред трите щамове Pf Kr 2 показа по-силно потискане на болестта. За по-нататъшно изясняване наличието на специфични взаимовръзка между Pf щамове и растенията генотипове или сортове са необходими по-нататъшни разследвания. Преди избора на добри бактериални посеви препоръчително е да изберете сортове, които се ползват от Асоциацията с тези бактерии.


Лувърът затвори заради протестите във Франция...\n17.01.2020 18:47 821 0\nПред входа на музея се събраха десетки хора, сред които и сътрудници на Лувъра. Някои от тях скандираха лозунга „Мона Лиза стачкува, Леонардо стачкува“. Протестиращите настояват френското правителство да се откаже от пенсионната реформа.\nФренските синдикати засега печелят битката срещу пенсионната реформа\nФренското правителство е склонно да оттегли временно от проекта си за пенсионна реформа, мярката, която би принудила французите да рабо...\nПротестите във Франция започнаха в началото на декември. Най-противоречивият момент на пенсионната реформа е повишаването на възрастта, при която пенсионерите ще могат да получават пълни пенсионни плащания - от 62 на 64 години.\nЕтикети: Лувър Франция протести\nКъсметче според зодията за 24 февруари... 6354 0\nПо нов сигнал от чужбина - прокуратурата разследва... 5528 1\nЕл Батман и барселонската къща с кокошите... 4833 12\nНай-високотехнологичната улица в Европа... 4578 1\nКак да отразиш президента в зависимост от... 3255 4\nИ ляв социолог, и десен анализатор се хвърлиха... 3045 10\n"Политически зоопарк": Защо Бойко Борисов... 2226 8